Poliția Capitalei a declanșat o anchetă după ce un deținut a fost eliberat din greșeală. Poliția Capitalei a sesizat Parchetul de pe lângă Judecătoria Sectorului 4 cu privire la modul de îndeplinire a atribuţiilor de serviciu de către trei polițiști.

Polițiștii au anchetat, într-o săptămână, peste 130 de persoane bănuite de fraude economice Foto: timpulvn.ro

Trei angajați sunt cercetați după eliberarea interlopului Adrian Botez, condamnat la închisoare pentru tentativă de omor, scrie digi24.ro.

Adrian Botez a primit o pedeapsă de 10 ani de închisoare pentru că ar fi încercat să-l ucidă pe un alt interlop, Puiu Mironescu, în 2008. Alte șapte persoane au fost condamnate la închisoare în acest caz.

Polițiștii bucureșteni spun că pe data de 1 iulie ar fi primit o hârtie de la instanță prin care erau anunțați de condamnarea definitivă a lui Adrian Botez. Documentul a fost trimis mai departe la centrul de arest, conform procedurii, însă polițiștii de acolo spun că au făcut o confuzie: în loc de "condamnat", au citit „eliberat".

În loc să îl transfere pe bărbat într-un penitenciar, polițiștii l-au eliberat. L-au scos din celulă, l-au pus să semneze mai multe documente și l-au lăsat să plece.

Pe numele lui Adrian Botez a fost emis un mandat european de arestare, deoarece acesta ar fi putut să plece din țară.

De la momentul sesizării, Direcţia Generală de Poliţie a Municipiului Bucureşti a dispus măsuri în vederea depistării şi reîncarcerării persoanei în cauză.

Etichete: Poliţia Capitalei